title: Padomes Lēmums (ES) 2015/2236 (2015. gada 27. novembris), ar ko nosaka nostāju, kura Eiropas Savienības vārdā jāieņem Pasaules Tirdzniecības organizācijas (PTO) Ministru konferencē par moratorija pagarināšanu attiecībā uz muitas nodokļiem par elektronisku nosūtīšanu un par moratorija pagarināšanu attiecībā uz prasībām gadījumos, kad nav pārkāpuma, un citās situācijās

text:
               3.12.2015

               LV

               Eiropas Savienības Oficiālais Vēstnesis

               L 317/33

         PADOMES LĒMUMS (ES) 2015/2236
   (2015. gada 27. novembris),
   ar ko nosaka nostāju, kura Eiropas Savienības vārdā jāieņem Pasaules Tirdzniecības organizācijas (PTO) Ministru konferencē par moratorija pagarināšanu attiecībā uz muitas nodokļiem par elektronisku nosūtīšanu un par moratorija pagarināšanu attiecībā uz prasībām gadījumos, kad nav pārkāpuma, un citās situācijās
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Pasaules Tirdzniecības organizācijas (PTO) 1998. gada Ministru konferencē muitas nodokļu moratorijs attiecībā uz elektronisku nosūtīšanu (“e-komercijas moratorijs”), kurā noteikts, ka dalībvalstis turpinās pašreizējo praksi nepiemērot muitas nodokļus par elektronisku nosūtīšanu, tika pieņemts deklarācijas veidā. Pašlaik veids, kādā pastāv moratorijs, ir PTO Ministru konferences lēmums, ko atjauno ik pēc diviem gadiem kopš 1998. gada.

               (2)

               Moratorijs attiecībā uz prasībām gadījumos, kad nav pārkāpuma, un citās situācijās tika pastāvīgi pagarināts PTO Ministru konferencē pēc tam, kad beidzās piecu gadu laikposms lēmuma pieņemšanai par darbības jomu un veidiem attiecībā uz prasībām saskaņā ar Līguma par ar tirdzniecību saistītām intelektuālā īpašuma tiesībām (“TRIPS līgums”) 64. panta 3. punktu.

               (3)

               PTO Ministru konferencē 2013. gada decembrī minētie moratoriji tika pēdējo reizi pagarināti līdz 2015. gadam. Jebkurai turpmākai PTO Ministru konferencei abi moratoriji būtu vēl jāpagarina vai jāpadara par pastāvīgiem, ja par to tiktu panākts konsenss pašreizējās vai turpmākās diskusijās.

               (4)

               Savienības interesēs ir atbalstīt e-komercijas moratorija pagarināšanu uz nenoteiktu laiku. Savienības interesēs ir arī pagarināt moratoriju attiecībā uz prasībām gadījumos, kad nav pārkāpuma, un citās situācijās, līdz ministru konferences apstiprinās Padomes ieteikumus attiecībā uz TRIPS, saistībā ar darbības jomu un veidiem attiecībā uz prasībām gadījumos, kad nav pārkāpuma, un citās situācijās saskaņā ar TRIPS līguma 64. panta 3. punktu,

         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienības vārdā jāieņem Pasaules Tirdzniecības organizācijas Ministru konferencē, ir atbalstīt to, ka uz nenoteiktu laiku tiek pagarināts moratorijs attiecībā uz muitas nodokļiem par elektronisku nosūtīšanu, un atbalstīt to, ka tiek pagarināts moratorijs attiecībā uz tādu tipu prasībām, kas paredzētas Vispārējās vienošanās par tarifiem un tirdzniecību 1994 XXIII panta 1. punkta b) un c) apakšpunktā (“prasības gadījumos, kad nav pārkāpuma, un citās situācijās”), līdz brīdim, kad Ministru konference pieņems lēmumu par darbības jomu un veidiem prasību gadījumos, kad nav pārkāpuma, un citās situācijās.
   2. pants
   Šis lēmums stājas spēkā tā pieņemšanas dienā.

      Briselē, 2015. gada 27. novembrī

            Padomes vārdā –

            priekšsēdētājs

         J. ASSELBORN


Svarīgs juridisks paziņojums

|

52007BP0133(01)

1. Eiropas Parlamenta 2007. gada 24. aprīļa lēmums par Eiropas Savienības 2005. finanšu gada vispārējā budžeta izpildes apstiprināšanu, I iedaļa - Eiropas Parlaments (C6-0465/2006 - 2006/2071(DEC))

Oficiālais Vēstnesis 074 E , 20/03/2008 Lpp. 0320 - 0321

		1.Eiropas Parlamenta 2007. gada 24. aprīļa lēmums par Eiropas Savienības 2005. finanšu gada vispārējā budžeta izpildes apstiprināšanu, I iedaļa — Eiropas Parlaments (C6-0465/2006 — 2006/2071(DEC))Eiropas Parlaments,- ņemot vērā Eiropas Savienības 2005. finanšu gada vispārējo budžetu [1],- ņemot vērā Eiropas Kopienu 2005. finanšu gada galīgos pārskatus — I sējums (SEC(2006)0915 — C6-0465/2006) [2],- ņemot vērā ziņojumu par budžeta un finanšu pārvaldību 2005. finanšu gadā, I iedaļa — Eiropas Parlaments [3],- ņemot vērā iekšējā revidenta 2005. gada pārskatu,- ņemot vērā Revīzijas palātas gada pārskatu par 2005. finanšu gada budžeta izpildi kopā ar iestāžu atbildēm [4],- ņemot vērā deklarāciju par pārskatu ticamību, kā arī par notikušo darījumu likumību un pareizību [5], ko Revīzijas palāta ir iesniegusi saskaņā ar EK līguma 248. pantu,- 1`K līguma 272. panta 10. punktu un 275. pantu, kā arī Euratom līguma 179.a pantu,- ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [6], un it īpaši tās 145., 146. un 147. pantu,- ņemot vērā 13. pantu Eiropas Parlamenta iekšējos noteikumos par budžeta izpildi [7],- ņemot vērā Finanšu regulas 147. panta 1. punktu, saskaņā ar kuru visas Kopienas iestādes atbilstoši rīkojas, lai veiktu pasākumus attiecībā uz apsvērumiem, kas pievienoti Eiropas Parlamenta lēmumam par budžeta izpildes apstiprināšanu,- ņemot vērā Reglamenta 71. pantu un 74. panta 3. punktu, kā arī tā V pielikumu,- ņemot vērā Budžeta kontroles komitejas ziņojumu (A6-0094/2007),A. tā kā Revīzijas palātas veiktās revīzijas gaitā būtiskas kļūdas netika atklātas (10.4. punkts);B. tā kā Revīzijas palāta norādīja uz joprojām pastāvošām nepilnībām pārraudzības un kontroles sistēmās (10.5.—10.10. punkts);C. tā kā Parlaments savās atbildēs izklāstīja pasākumus, kas veikti, lai novērstu Revīzijas palātas konstatētās nepilnības;D. tā kā 2002. gada 23. oktobrī Parlamenta Reglamentā izdarīja grozījumus, kuri nosaka, ka apstiprinājumu par budžeta izpildi sniedz priekšsēdētājam, nevis ģenerālsekretāram;1. sniedz Eiropas Parlamenta priekšsēdētājam apstiprinājumu par Eiropas Parlamenta 2005. finanšu gada vispārējā budžeta izpildi;2. izklāsta savus konstatējumus turpmāk tekstā iekļautajā rezolūcijā;3. uzdod priekšsēdētājam nosūtīt šo lēmumu un rezolūciju, kas ir tā neatņemama daļa, Padomei, Komisijai, Tiesai, Revīzijas palātai, Eiropas ombudam un Eiropas Datu aizsardzības uzraudzītājam, kā arī nodrošināt to publicēšanu "Eiropas Savienības Oficiālajā Vēstnesī" (L sērijā).[1] OV L 60, 8.3.2005.[2] OV C 264, 31.10.2006., 1. lpp.[3] DV/614096 EN.doc.[4] OV C 263, 31.10.2006., 1. lpp.[5] OV C 263, 31.10.2006., 10. lpp.[6] OV L 248, 16.9.2002., 1. lpp. Regula grozīta ar Regulu (EK, Euratom) Nr. 1995/2006 (OV L 390, 30.12.2006., 1. lpp.).[7] PE 349.540/Bur/ann/def.--------------------------------------------------


title: 2013/371/ES: Padomes Lēmums ( 2013. gada 9. jūlijs ), ar ko ieceļ Reģionu komitejas locekli un locekļa aizstājēju no Nīderlandes

text:
               11.7.2013

               LV

               Eiropas Savienības Oficiālais Vēstnesis

               L 190/90

      PADOMES LĒMUMS

   (2013. gada 9. jūlijs),
   ar ko ieceļ Reģionu komitejas locekli un locekļa aizstājēju no Nīderlandes
   (2013/371/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Nīderlandes valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Annemieke TRAAG kundzes pilnvaru termiņa beigām ir atbrīvojusies Reģionu komitejas locekļa vieta.

               (3)

               Pēc Rogier van der SANDE kunga iecelšanas Reģionu komitejas locekļa amatā atbrīvosies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejā tiek iecelti:

               a)

               par locekli:

                           —

                              Rogier van der SANDE kungs, member of the Executive Council of the Province of Zuid-Holland;

                     un

               b)

               par locekļa aizstājēju:

                           —

                              Annemieke TRAAG kundze, member of the Executive Council of the Province of Gelderland.

         2. pants
   Šis lēmums stājas spēkā tā pieņemšanas dienā.

      Briselē, 2013. gada 9. jūlijā

            Padomes vārdā –

            priekšsēdētājs

         R. ŠADŽIUS

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: 2007/222/EK: Komisijas Lēmums ( 2007. gada 4. aprīlis ), ar kuru paziņo to, ka saskaņā ar kopējo zivsaimniecības politiku darbību sāk Dienvidrietumu ūdeņu reģionālā konsultatīvā padome

text:
               5.4.2007

               LV

               Eiropas Savienības Oficiālais Vēstnesis

               L 95/52

      KOMISIJAS LĒMUMS

   (2007. gada 4. aprīlis),
   ar kuru paziņo to, ka saskaņā ar kopējo zivsaimniecības politiku darbību sāk Dienvidrietumu ūdeņu reģionālā konsultatīvā padome
   (2007/222/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2004. gada 19. jūlija Lēmumu 2004/585/EK, ar ko izveido reģionālās konsultatīvās padomes atbilstīgi kopējai zivsaimniecības politikai (1), un jo īpaši tā 3. panta 3. punktu,
   ņemot vērā ieteikumu, ko Francija 2007. gada 9. februārī nosūtīja Beļģijas, Spānijas, Francijas, Nīderlandes un Portugāles vārdā,
   tā kā:

               (1)

               Padomes 2002. gada 20. decembra Regula (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (2) un Lēmums 2004/585/EK veido pamatu reģionālo konsultatīvo padomju izveidei un darbībai.

               (2)

               Ar Lēmuma 2004/585/EK 2. pantu izveido reģionālo konsultatīvo padomi, kuras pārziņā ir Dienvidrietumu ūdeņi t.i., Starptautiskās Jūras pētniecības padomes (ICES) VIII, IX un X apgabals (ūdeņi ap Azoru salām) un CEFAF 34.1.1., 34.1.2. un 34.2.0. rajons (ūdeņi apkārt Madeiras salām un Kanāriju salām) (3).

               (3)

               Saskaņā ar Lēmuma 2004/585/EK 3. panta 1. punktu zivsaimniecības nozares un citu interešu grupu pārstāvji iesniedza Beļģijai, Spānijai, Francijai, Nīderlandei un Portugālei pieprasījumu par minētās reģionālās konsultatīvās padomes darbību.

               (4)

               Kā paredzēts Lēmuma 2004/585/EK 3. panta 2. punktā, attiecīgās dalībvalstis lēma par to, vai šis pieprasījums par Dienvidrietumu ūdeņu reģionālo konsultatīvo padomi atbilst minētajā lēmumā paredzētajiem noteikumiem. Attiecīgās dalībvalstis 2007. gada 9. februārī iesniedza Komisijai ieteikumu par minēto reģionālo konsultatīvo padomi.

               (5)

               Ieinteresēto pušu pieprasījumu un minēto ieteikumu Komisija ir izvērtējusi saistībā ar Lēmuma 2004/585/EK nostādnēm un kopējās zivsaimniecības politikas mērķiem un principiem un uzskata, ka Dienvidrietumu ūdeņu reģionālā konsultatīvā padome ir gatava sākt darbību,

         IR PIEŅĒMUSI ŠO LĒMUMU.
   Vienīgais pants
   Dienvidrietumu ūdeņu reģionālā konsultatīvā padome, kas izveidota ar Lēmuma 2004/585/EK 2. panta 1. punkta e) apakšpunktu, sāk darbību 2007. gada 9. aprīlī.

      Briselē, 2007. gada 4. aprīlī

            Komisijas vārdā —

            Komisijas loceklis

         Joe BORG

      (1)  OV L 256, 3.8.2004., 17. lpp.

      (2)  OV L 358, 31.12.2002., 59. lpp.

      (3)  Kā definēts Padomes Regulā (EEK) Nr. 3880/91 (OV L 365, 31.12.1991., 1. lpp.).


title: 2013/408/Euratom: Komisijas Lēmums ( 2012. gada 31. jūlijs ) par nolīguma noslēgšanu starp Eiropas Atomenerģijas kopienu un Dienvidāfrikas Republikas valdību par sadarbību kodolenerģijas izmantošanā mierīgiem nolūkiem

text:
               31.7.2013

               LV

               Eiropas Savienības Oficiālais Vēstnesis

               L 204/2

         KOMISIJAS LĒMUMS
   (2012. gada 31. jūlijs)
   par nolīguma noslēgšanu starp Eiropas Atomenerģijas kopienu un Dienvidāfrikas Republikas valdību par sadarbību kodolenerģijas izmantošanā mierīgiem nolūkiem
   (2013/408/Euratom)
   EIROPAS KOMISIJA,
   ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,
   ņemot vērā Padomes apstiprinājumu,
   tā kā:
   jānoslēdz Nolīgums starp Eiropas Atomenerģijas kopienu un Dienvidāfrikas Republikas valdību par sadarbību kodolenerģijas izmantošanā mierīgiem nolūkiem,
   IR NOLĒMUSI ŠĀDI.
   1. pants
   Ar šo Eiropas Atomenerģijas kopienas vārdā apstiprina Nolīgumu starp Eiropas Atomenerģijas kopienu un Dienvidāfrikas Republikas valdību par sadarbību kodolenerģijas izmantošanā mierīgiem nolūkiem. Nolīguma teksts ir pievienots šim lēmumam.
   2. pants
   Ar šo Komisijas locekli pilnvaro parakstīt nolīgumu un attiecīgi rīkoties, lai šis nolīgums, kurš noslēdzams Eiropas Atomenerģijas kopienas vārdā, stātos spēkā.

      Briselē, 2012. gada 31. jūlijā

            Komisijas vārdā –

            Komisijas loceklis

         Günther OETTINGER


title: 2013/500/ES: Padomes Lēmums ( 2013. gada 7. oktobris ), ar ko nosaka nostāju, kura Eiropas Savienībai jāieņem Pasaules Tirdzniecības organizācijas Vispārējā padomē par lūgumu piešķirt PTO atbrīvojumu attiecībā uz papildu autonomajām tirdzniecības preferencēm, ko Savienība piešķir Moldovas Republikai

text:
               15.10.2013

               LV

               Eiropas Savienības Oficiālais Vēstnesis

               L 273/31

         PADOMES LĒMUMS
   (2013. gada 7. oktobris),
   ar ko nosaka nostāju, kura Eiropas Savienībai jāieņem Pasaules Tirdzniecības organizācijas Vispārējā padomē par lūgumu piešķirt PTO atbrīvojumu attiecībā uz papildu autonomajām tirdzniecības preferencēm, ko Savienība piešķir Moldovas Republikai
   (2013/500/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Marakešas nolīguma, ar ko izveido Pasaules tirdzniecības organizāciju (“PTO līgums”), IX pantā ir noteiktas procedūras, saskaņā ar kurām piešķir atbrīvojumus attiecībā uz daudzpusējiem tirdzniecības līgumiem, kas minēti PTO līguma 1A, 1B vai 1C pielikumā un to pielikumos.

               (2)

               Padomes Regula (EK) Nr. 55/2008 (1), tika grozīta ar Eiropas Parlamenta un Padomes Regulu (ES) Nr. 581/2011 (2), lai autonomās tirdzniecības preferenču piemērošanu Moldovas Republikai (“Moldova”) pagarinātu līdz 2015. gada 31. decembrim un pielāgotu tarifu likmes kvotas dažiem lauksaimniecības produktiem. Regula (EK) Nr. 55/2008 nodrošina brīvu piekļuvi Savienības tirgum visiem Moldovas izcelsmes produktiem, izņemot konkrētus lauksaimniecības produktus, kas uzskaitīti minētās regulas I pielikumā. Uz produktiem, kuri uzskaitīti minētajā pielikumā, attiecas ierobežotas koncesijas, proti, muitas nodokļu atbrīvojumi, izmantojot tarifu kvotas vai samazinātus muitas nodokļus. Lai liberalizētu vīna importu no Moldovas, var pieņemt Regulā (EK) Nr. 55/2008 izklāstīto preferenču darbības jomas turpmāku paplašināšanu.

               (3)

               Vajadzīgajā apmērā nepastāvot atbrīvojumam no pienākumiem, ko Savienība uzņēmusies saskaņā ar 1994. gada Vispārējās vienošanās par tarifiem un tirdzniecību I panta 1. punktu un XIII pantu, šo autonomo tirdzniecības preferenču ietvaros piemērotais režīms būtu jāattiecina uz visām citām PTO dalībvalstīm.

               (4)

               Savienības interesēs ir lūgt pagarināt PTO atbrīvojumu attiecībā uz autonomajām tirdzniecības preferencēm, ko Savienība piešķir Moldovai saskaņā ar PTO līguma IX panta 3. punktu, lai Savienība varētu atļauties beznodokļu vai preferenciālu režīmu Moldovas izcelsmes produktiem, tostarp dažiem lauksaimniecības produktiem, attiecībā uz kuriem ir dots ierobežots skaits koncesiju, kā noteikts šā lēmuma pielikumā, bez vajadzības līdz 2015. gada 31. decembrim pagarināt to pašu beznodokļu vai preferenciālo režīmu tādiem pašiem produktiem no jebkuras citas PTO dalībvalsts.

               (5)

               Savienībai jāiesniedz šāds lūgums PTO.

               (6)

               Tādēļ ir lietderīgi noteikt nostāju, kas Savienībai jāieņem PTO Vispārējā padomē attiecībā uz lūgumu,

         IR PIEŅĒMUSI ŠO LĒMUMU.
   1. pants
   Nostāja, kas Savienības vārdā jāieņem Pasaules Tirdzniecības organizācijas Vispārējā padomē, ir lūgt pagarinājumu līdz 2015. gada 31. decembrim PTO atbrīvojumam attiecībā uz autonomajām tirdzniecības preferencēm, kuras Savienība piešķir Moldovai attiecībā uz Moldovas izcelsmes produktiem, tostarp dažiem lauksaimniecības produktiem, attiecībā uz kuriem ir dots ierobežots skaits koncesiju, kā izklāstīts pielikumā.
   Šo nostāju pauž Komisija.
   2. pants
   Šis lēmums stājas spēkā tā pieņemšanas dienā.

      Luksemburgā, 2013. gada 7. oktobrī

            Padomes vārdā –

            priekšsēdētājs

         J. BERNATONIS

      (1)  Padomes Regula (EK) Nr. 55/2008 (2008. gada 21. janvāris), ar ko ievieš autonomās tirdzniecības preferences Moldovas Republikai un ar ko groza Regulu (EK) Nr. 980/2005 un Komisijas Lēmumu 2005/924/EK (OV L 20, 24.1.2008., 1. lpp.).

      (2)  Eiropas Parlamenta un Padomes Regula (ES) Nr. 581/2011 (2011. gada 8. jūnijs), ar kuru groza Padomes Regulu (EK) Nr. 55/2008, ar ko ievieš autonomās tirdzniecības preferences Moldovas Republikai (OV L 165, 24.6.2011., 5. lpp.).

      PIELIKUMS

         PRODUKTI, UZ KURIEM ATTIECAS KVANTITATĪVIE IEROBEŽOJUMI VAI CENU ROBEŽAS

      1.   Produkti, uz kuriem attiecas beznodokļu tarifu gada kvotas

                  Kārtas Nr.

                  KN kods

                  Apraksts

                  2013 (1)

                  2014 (1)

                  2015 (1)

                  09.0504

                  0201 līdz 0204

                  Svaiga, atdzesēta vai saldēta liellopu, cūku, kazu un aitu gaļa

                  4 000 (2)

                  4 000 (2)

                  4 000 (2)

                  09.0505

                  ex 0207

                  Mājputnu gaļa un ēdami subprodukti pozīcijā 0105, svaiga, atdzesēta vai saldēta, izņemot treknās aknas apakšpozīcijā 0207 34

                  500 (2)

                  500 (2)

                  500 (2)

                  09.0506

                  ex 0210

                  Sālīta, sālījumā, žāvēta vai kūpināta cūku un liellopu gaļa un gaļas subprodukti; ēdami cūku un liellopu gaļas vai gaļas subproduktu milti un gatavi izstrādājumi

                  500 (2)

                  500 (2)

                  500 (2)

                  09.4210

                  0401 līdz 0406

                  Piena produkti

                  1 500 (2)

                  1 500 (2)

                  1 500 (2)

                  09.0507

                  0407 00

                  Putnu olas čaumalās

                  120 (3)

                  120 (3)

                  120 (3)

                  09.0508

                  ex 0408

                  Putnu olas bez čaumalas un olu dzeltenumi, izņemot tos, kas nav piemēroti cilvēku uzturam

                  300 (2)

                  300 (2)

                  300 (2)

                  09.0509

                  1001 90 91
                  1001 90 99

                  Citi speltas kvieši (izņemot speltas kviešus sējai), parastie kvieši un kviešu un rudzu maisījums

                  55 000 (2)

                  60 000 (2)

                  65 000 (2)

                  09.0510

                  1003 00 90

                  Mieži

                  50 000 (2)

                  55 000 (2)

                  60 000 (2)

                  09.0511

                  1005 90

                  Maize

                  45 000 (2)

                  50 000 (2)

                  55 000 (2)

                  09.0512

                  1601 00 91
                  un
                  1601 00 99

                  Desas un tamlīdzīgi izstrādājumi no gaļas, gaļas subproduktiem vai asinīm; pārtikas izstrādājumi uz šo produktu bāzes

                  600 (2)

                  600 (2)

                  600 (2)

                  ex 1602

                  Citi gatavi izstrādājumi vai konservi no gaļas, gaļas subproduktiem vai asinīm:

                              —

                              no Gallus domesticus sugas vistām, termiski neapstrādāti,

                              —

                              no mājas cūkām,

                              —

                              no liellopiem, termiski neapstrādāti

                  09.0513

                  1701 99 10

                  Baltais cukurs

                  34 000 (2)

                  34 000 (2)

                  34 000 (2)

      2.   Produkti, kurus atbrīvo no ievedmuitas nodokļa ad valorem komponenta

                  KN kods

                  Apraksts

                  0702

                  Svaigi vai atdzesēti tomāti

                  0703 20

                  Ķiploki, svaigi vai dzesināti

                  0707

                  Gurķi un pipargurķīši, svaigi vai atdzesēti

                  0709 90 70

                  Kabači, svaigi vai atdzesēti

                  0709 90 80

                  Artišoki

                  0806

                  Vīnogas, svaigas vai žāvētas

                  0808 10

                  Svaigi āboli

                  0808 20

                  Bumbieri un cidonijas

                  0809 10

                  Aprikozes

                  0809 20

                  Ķirši

                  0809 30

                  Persiki, tostarp nektarīni

                  0809 40

                  Plūmes un ērkšķu plūmes

         (1)  No 1. janvāra līdz 31. decembrim.

         (2)  Tonnas (neto svars).

         (3)  Miljoni vienību.


title: Padomes Lēmums (KĀDP) 2015/2216 (2015. gada 30. novembris), ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu

text:
               1.12.2015

               LV

               Eiropas Savienības Oficiālais Vēstnesis

               L 314/58

         PADOMES LĒMUMS (KĀDP) 2015/2216
   (2015. gada 30. novembris),
   ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu 2010/413/KĀDP (2010. gada 26. jūlijs), ar ko paredz ierobežojošus pasākumus pret Irānu un atceļ Kopējo nostāju 2007/140/KĀDP (1), un jo īpaši tā 23. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2010. gada 26. jūlijā pieņēma Lēmumu 2010/413/KĀDP, ar ko paredz ierobežojošus pasākumus pret Irānu.

               (2)

               Eiropas Savienības Vispārējā tiesa ar 2015. gada 18. septembra spriedumu lietā T-121/13 atcēla Padomes lēmumu par Oil Industry Pension Fund Investment Company (OPIC) iekļaušanu Lēmuma 2010/413/KĀDP II pielikumā izklāstītajā to personu un vienību sarakstā, kurām piemēro ierobežojošus pasākumus.

               (3)

               Balstoties uz jaunu lēmuma pamatojumu, OPIC būtu atkal jāiekļauj to personu un vienību sarakstā, kurām piemēro ierobežojošus pasākumus.

               (4)

               Lēmums 2010/413/KĀDP tāpēc būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmuma 2010/413/KĀDP II pielikumu groza, kā izklāstīts šā lēmuma pielikumā.
   2. pants
   Šis lēmums stājas spēkā 2015. gada 1. decembrī.

      Briselē, 2015. gada 30. novembrī

            Padomes vārdā –

            priekšsēdētājs

         J. ASSELBORN

      (1)  OV L 195, 27.7.2010., 39. lpp.

      PIELIKUMS
      Lēmuma 2010/413/KĀDP II pielikuma I daļā izklāstītajā sarakstā iekļauj turpmāk minēto vienību:
      I.   Personas un vienības, kuras ir iesaistītas kodolprogrammas vai ballistisko raķešu programmas darbībās, un personas un vienības, kuras atbalsta Irānas valdību
      B.   Vienības

                     Nosaukums

                     Identifikācijas informācija

                     Pamatojums

                     Iekļaušanas datums

                     “159.

                        Oil industry Pension Fund Investment Company (OPIC)

                        No 234, Taleghani St, Teheran, Irāna

                        OPIC sniedz ievērojamu atbalstu Irānas valdībai, jo vairākām ar Irānas valdību saistītām struktūrām, tostarp valstij piederošu uzņēmumu (NIOC) meitasuzņēmumiem, nodrošina finanšu resursus un finanšu pakalpojumus naftas un gāzes atradņu projektiem. OPIC īpašumā ir bijis IOEC (Iranian Offshore Engineering Construction Co.), kuru ES ir iekļāvusi sarakstā par loģistikas atbalsta sniegšanu Irānas valdībai.
                     Naftas un gāzes nozare ir nozīmīgs Irānas valdības finansējuma avots, un pastāv iespējama saikne starp Irānas ienākumiem no enerģētikas nozares un Irānas ar kodolieroču izplatīšanu saistīto darbību finansēšanu.

                        OPIC izpilddirektors ir Naser Maleki, kuru ANO iekļāvusi sarakstā kā privātpersonu, pamatojoties uz to, ka viņš ir Shahid Hemat Industrial Group (SHIG) vadītājs un arī MODAFL (Irānas Aizsardzības un bruņoto spēku loģistikas ministrijas) amatpersona, kas pārrauga ballistisko raķešu programmas Shahab 3 (pašlaik bruņojumā esoša Irānas tālā darbības rādiusa ballistiskā raķete) darbu. SHIG ir vienība, kas iekļauta ANO sarakstā, pamatojoties uz to, ka tā ir Aerospace Industries Organisation (AIO, kas ir ES sarakstā iekļauta vienība) pakļauta vienība un iesaistīta Irānas ballistisko raķešu programmā. Attiecīgi OPIC ir tieši saistīts ar Irānas ar kodolieroču izplatīšanu saistītajām darbībām vai kodolieroču nogādes sistēmu izstrādi.

                     1.12.2015”.


title: Komisijas Lēmums (2003. gada 29. decembris) par izmeklēšanas sākšanu atbilstoši Padomes Regulas (EK) Nr. 2501/2001 27. panta 2. punktam attiecībā uz biedrošanās brīvības pārkāpumiem Baltkrievijā

text:
Svarīgs juridisks paziņojums

|

32004D0023

Oficiālais Vēstnesis L 005 , 09/01/2004 Lpp. 0090 - 0090

		Komisijas lēmums(2003. gada 29. decembris)par izmeklēšanas sākšanu atbilstoši Padomes Regulas (EK) Nr. 2501/2001 27. panta 2. punktam attiecībā uz biedrošanās brīvības pārkāpumiem Baltkrievijā(2004/23/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 2001. gada 10. decembra Regulu (EK) Nr. 2501/2001 par vispārējo tarifa preferenču sistēmas piemērošanu no 2002. gada 1. janvāra līdz 2004. gada 31. decembrim [1], kurā jaunākie grozījumi izdarīti ar Komisijas Regulu (EK) Nr. 1686/2003 [2], un jo īpaši tās 27. panta 2. punktu,tā kā:(1) Komisija ir saņēmusi informāciju par iespējamiem biedrošanās brīvības pārkāpumiem Baltkrievijā. Šo informāciju kopīgi iesniegušas Starptautiskā Brīvo arodbiedrību konfederācija (SBAK), Eiropas Arodbiedrību konfederācija (EAK) un Pasaules Darba konfederācija (PDK).(2) 26. panta 1. punkta b) apakšpunkts paredz tarifa preferenču pagaidu atcelšanu attiecībā uz visiem vai dažiem produktiem, kuru izcelsme ir saņēmējā valstī, "ja nopietni un regulāri tiek pārkāpta biedrošanās brīvība, tiesības uz koplīguma slēgšanu vai nediskriminācijas princips attiecībā uz nodarbinātību, profesijām vai bērnu darba izmantošanu, kā noteikts attiecīgajās ILO konvencijās".(3) Komisija ir pārbaudījusi iesniegto informāciju, kas attiecas uz iespējamiem biedrošanās brīvības pārkāpumiem Baltkrievijā. Iespējamie pārkāpumi skar ierobežojumus darbinieku un darba devēju tiesībām dibināt organizācijas pēc saviem ieskatiem bez valsts iestāžu iejaukšanās, to iejaukšanos arodbiedrību vēlēšanās, arodbiedrību darbības ierobežošanu, kā arī arodbiedrību vadītāju un aktīvistu apspiešanu, kā noteikts Starptautiskās Darba organizācijas Konvencijā Nr. 87 par biedrošanās brīvību un tiesībām apvienoties organizācijās un Konvencijā Nr. 98 par tiesībām apvienoties organizācijās un slēgt koplīgumus. Komisija uzskata, ka ir pietiekams pamats sākt izmeklēšanu.(4) Šajā lēmumā paredzētie pasākumi ir saskaņā ar Vispārējo preferenču komitejas atzinumu,IR PIEŅĒMUSI ŠO LĒMUMU.Vienīgais pantsKomisija sāk izmeklēt iespējamos biedrošanās brīvības pārkāpumus Baltkrievijā.Briselē, 2003. gada 29. decembrīKomisijas vārdā —Komisijas loceklisPascal Lamy[1] OV L 346, 31.12.2001., 1. lpp.[2] OV L 240, 26.9.2003., 8. lpp.--------------------------------------------------


title: Decision No 148 of 25 June 1992 concerning the use of the certificate concerning the applicable legislation (Form E 101) where the period of posting does not exceed three months

text:
Svarīgs juridisks paziņojums

|

31993D0068

Oficiālais Vēstnesis L 022 , 30/01/1993 Lpp. 0124 - 0124 Speciālizdevums somu valodā: Nodaļa 5 Sējums 6 Lpp. 0043  Speciālizdevums zviedru valodā: Nodaļa 5 Sējums 6 Lpp. 0043

		lēmums Nr. 148(1992. gada 25. jūnijs)par to, kā izmantot uzziņu par piemērojamiem tiesību aktiem (E 101 veidlapu), ja norīkošanas darbā laikposms nepārsniedz trīs mēnešus(93/68/EEK)EIROPAS KOPIENU MIGRĒJOŠO DARBA ŅĒMĒJU SOCIĀLĀ NODROŠINĀJUMA ADMINISTRATĪVĀ KOMISIJA,ņemot vērā 81. panta a) punktu Padomes Regulā (EEK) Nr. 1408/71 (1971. gada 14. jūnijs) par sociālā nodrošinājuma sistēmas piemērošanu darbiniekiem, pašnodarbinātām personām un viņu ģimenēm, kas pārvietojas Kopienā, saskaņā ar kuru administratīvā komisija ir atbildīga par visu administratīvo jautājumu izskatīšanu, kas attiecas uz minētās regulas piemērošanu,tā kā Lēmums Nr. 125 ir jāgroza, jo ir nepieciešams ierobežot ļaunprātīgas izmantošanas risku, un tā kā šajā nolūkā jebkurā gadījumā E 101 veidlapas 5. ailē ir jānorāda konkrēts datums;tā kā mūsdienu saimnieciskās dzīves apstākļi rada nepieciešamību rūpniecības, tirdzniecības un lauksaimniecības uzņēmumu darbiniekiem veikt biežus neilgus braucienus uz ārzemēm to uzņēmumu uzdevumā, kas viņus nodarbina;tā kā šādos gadījumos ir sarežģīti savlaicīgi, pirms izbraukšanas, iegūt uzziņu par piemērojamiem tiesību aktiem no tās valsts izraudzītajām iestādēm, kurā ir uzņēmums ir reģistrēts;tā kā ir iemesls procedūru, saskaņā ar kuru izsniedz uzziņu par piemērojamiem tiesību aktiem, padarīt elastīgāku, lai nodrošinātu to, ka apdrošinātā persona sev līdzi ved dokumentu, kas apliecina, ka vienā no dalībvalstīm tā uzturas saistībā ar darbu un ka uz to joprojām attiecas tās valsts tiesību akti, kurā atrodas uzņēmums, kas viņus nodarbina,IR PIEŅĒMUSI ŠĀDU LĒMUMU.1. Norīkošanai darbā uz laikposmu, kas nepārsniedz trīs mēnešus, Regulas (EEK) Nr. 574/72 11. panta 1. punktā minētā iestāde pēc lūguma var izsniegt uzņēmumiem sērijas numuru saturošas E 101 veidlapas eksemplārus, kuros tā aizpilda vienīgi 5. aili.2. Uzņēmums aizpilda divus veidlapas eksemplārus. Vienu eksemplāru nodod darba ņēmējam pirms tā izbraukšanas un otru 24 stundu laikā nosūta tās valsts izraudzītajai iestādei, kurā uzņēmums ir reģistrēts.3. Šis lēmums, kas aizstāj Lēmumu Nr. 125, stājas spēkā nākamā mēneša pirmajā dienā pēc tā publicēšanas Eiropas Kopienu Oficiālajā Vēstnesī.Administratīvās komisijas —priekšsēdētājsS. Pinto Pizarro--------------------------------------------------


title: 2005/964/EK: Padomes Lēmums ( 2005. gada 21. decembris ) par to, lai Eiropas Kopienas vārdā noslēgtu Nolīgumu par beznodokļu režīmu attiecībā uz daudzelementu integrālajām shēmām ( MCP ) Dokuments attiecas uz EEZ

text:
               31.12.2005

               LV

               Eiropas Savienības Oficiālais Vēstnesis

               L 349/24

         PADOMES LĒMUMS
   (2005. gada 21. decembris)
   par to, lai Eiropas Kopienas vārdā noslēgtu Nolīgumu par beznodokļu režīmu attiecībā uz daudzelementu integrālajām shēmām (MCP)
   (Dokuments attiecas uz EEZ)
   (2005/964/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši 133. pantu saistībā ar tā 300. panta 2. punkta pirmās daļas pirmo teikumu,
   ņemot vērā Komisijas priekšlikumu (1),
   tā kā:

               (1)

               Daudzelementu integrālās shēmas (MCP) ir jauns pusvadītāju veids, kas nepastāvēja laikā, kad notika sarunas par PTO Informācijas tehnoloģiju nolīgumu. Ja tās būtu eksistējušas tajā laikā, tās, iespējams, būtu iekļautas nulles tarifa līmenī. Vajadzētu veicināt tirdzniecību šajā svarīgajā nozarē.

               (2)

               Komisija Kopienas vārdā ir vienojusies par Nolīgumu par beznodokļu režīmu attiecībā uz daudzelementu integrālajām shēmām (MCP) (turpmāk “Nolīgums”) “valdības/iestāžu sanāksmes par pusvadītājiem” (“GAMS”) darbības gaitā.

               (3)

               Ar šo Nolīgumu tiek likvidēti MCP piemērotie nodokļi un maksājumi, tajā pašā laikā PTO saistītās likmes atstājot nemainīgas.

               (4)

               Šā Nolīguma autentiskumu 2005. gada 28. novembrī apstiprinājis Eiropas Savienības Padomes ģenerālsekretārs, kurš ir tā depozitārs.

               (5)

               Šo Nolīgumu būtu jānoslēdz Kopienas vārdā.

               (6)

               Nolīguma 7. punkta a) apakšpunktā noteikts, ka pēc tam, kad depozitārijs saņem četrus pieņemšanas dokumentus, šīs Puses, kas tos iesniegušas, vienojas par Nolīguma spēkā stāšanās dienu. Ir lietderīgi pilnvarot Komisiju kā Kopienas pārstāvi GAMS vienoties par datumu šajā sakarā ar citām šā Nolīguma Pusēm,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā ir noslēgts Nolīgums par beznodokļu režīmu attiecībā uz daudzelementu integrālajām shēmām (MCP).
   Nolīguma teksts ir pievienots šim lēmumam.
   2. pants
   Komisija ir pilnvarota vienoties ar citām Nolīguma Pusēm par spēkā stāšanās dienu. To publicē Eiropas Savienības Oficiālajā Vēstnesī.
   3. pants
   Ar šo Padomes priekšsēdētājs ir pilnvarots iecelt personu(as), kas pilnvarota(s) Kopienas vārdā deponēt šos pieņemšanas dokumentus saskaņā ar tā 7. punkta b) apakšpunktu.

      Briselē, 2005. gada 21. decembrī

            Padomes vārdā —

            priekšsēdētājs

         B. BRADSHAW

      (1)  Vēl nav publicēts Oficiālajā Vēstnesī.
    ---documentbreak---

               31.12.2005

               LV

               Eiropas Savienības Oficiālais Vēstnesis

               L 349/25

         NOLĪGUMS
   par beznodokļu režīmu attiecībā uz daudzelementu integrālajām shēmām (MCP)
   Atgādinot to, ka dalībnieku vidū, kas piedalījās valdību/iestāžu sanāksmē par pusvadītājiem (GAMS) un kuri ir Eiropas Kopiena, ko GAMS pārstāvēja Eiropas Komisija, Japāna, Korejas Republika, Amerikas Savienotās Valstis un atsevišķā Taivānas muitas teritorija, Penghu, Konmena un Macu, ir kopīgs viedoklis par beznodokļu režīmu attiecībā uz daudzelementu integrālajām shēmām (MCP), minētās GAMS locekles ir vienojušās šādi.

               1)

               Šajā nolīgumā:

                           a)

                           daudzelementu integrālās shēmas (MCP) ir tādas integrētās shēmas, ko veido divi vai vairāki savstarpēji monolīti savienoti daudzkodolu procesori, kuri faktiski ir nedalāmi apvienoti uz viena vai vairākiem izolācijas pamatiem vai arī bez šāda pamata galvenajos korpusos vai arī bez tiem, taču nav salikti kopā ar citiem aktīviem vai pasīviem mikroshēmas elementiem;

                           b)

                           Harmonizētā sistēma ir harmonizētā preču apraksta un kodu sistēma, kas izklāstīta pielikumā Starptautiskajai konvencijai par preču aprakstīšanas un kodēšanas harmonizēto sistēmu, kurā var izdarīt grozījumus un kuru Puses ir pieņēmušas un ieviesušas attiecīgajos valsts normatīvajos aktos;

                           c)

                           Puse ir GAMS locekle vai jebkura Pasaules Tirdzniecības organizācijas (PTO) locekle, kura apstiprināšanas dokumentu ir iesniegusi depozitāram, un

                           d)

                           tiem terminiem, kuri lietoti šajā nolīgumā un arī Marakešas nolīgumā par Pasaules Tirdzniecības organizācijas izveidošanu (PTO Nolīgums), ir tāda pati nozīme kā PTO Nolīgumā.

               2)

               Šo nolīgumu piemēro visām daudzelementu integrālajām shēmām (MCP) neatkarīgi no tā, kurā Harmonizētās sistēmas pozīcijā šādi ražojumi ir klasificēti.

               3)

               Katra Puse, pamatojoties uz vislielāko labvēlības režīmu valsts līmenī, samazina līdz nulles likmei visus muitas nodokļus un citus nodokļus un maksājumus, kuri kā nodokļi un maksājumi aprakstīti II panta 1. punkta b) apakšpunktā 1994. gada Vispārējā vienošanās par tirdzniecību un tarifiem (GATT 1994) un kurus tā piemēro daudzelementu integrālajām shēmām saskaņā ar šādu procedūru:

                           a)

                           katra Puse MCP piemēro nodokļu un maksājumu nulles likmi, līdz visas Puses vienojas, ka daudzpusējā tarifu samazināšanas nolīgumā PTO uzraudzībā ir aptverts pietiekams MCP tirdzniecības līmenis pasaules mērogā;

                           b)

                           tajā laikā vai, ja minētā vienošanās tiek panākta pirms 2006. gada 31. decembra, katra Puse 2007. gada 1. janvārīMCP piemēro visus nodokļus un maksājumus ar nulles likmi;

                           c)

                           visas Puses vienojas sadarboties ar citiem PTO locekļiem, lai, piemērojot šādu nolīgumu par tarifu samazināšanu, MCP pasaules mēroga tirdzniecībā aptvertu 90 %.

               4)

                           a)

                           Katra Puse, kad tā pieņem šo nolīgumu, iesniedz depozitāram savu muitas tarifu pozīciju sarakstu, kurā iekļautas MCP. Ja pēc tam kāda Puse tarifu pozīcijā klasificē vēl kādu MCP, kas sākotnējā sarakstā nav bijis iekļauts, tad šī Puse nekavējoties iesniedz depozitāram grozītu sarakstu.

                           b)

                           Ikviena Puse jebkurā laikā var pieprasīt otrai Pusei izdarīt grozījumus sarakstā, kuru tā uzskata par nepilnīgu, un šajā gadījumā Puse, kurai pieprasīts izdarīt grozījumus, apspriežas un labā ticībā sadarbojas ar Pusi, kas pieprasa izdarīt grozījumus sarakstā, lai tajā iekļautu visus vajadzīgos grozījumus. Grozīto sarakstu iesniedz depozitāram.

                           c)

                           Depozitārs iesniegto sarakstu, tostarp tā grozījumus, nosūta visām Pusēm.

               5)

               Neatkarīgi no šajā nolīgumā noteiktās MCP piemēroto nodokļu un maksājumu autonomās liberalizācijas katrai Pusei ir atļauts tarifus MCP nulles līmenī piesaistīt kā daļu no vispārējā koncesiju izlīdzinājuma daudzpusējā tarifu samazināšanas nolīgumā PTO uzraudzībā.

               6)

               Neskarot 3. punktu, neko šajā nolīgumā neinterpretē kā Puses tiesību un pienākumu aizskārumu saskaņā ar PTO nolīgumu.

               7)

                           a)

                           Pēc tam, kad depozitārs no GAMS locekļiem saņem četrus pieņemšanas dokumentus, šīs Puses vienojas par nolīguma spēkā stāšanās dienu.

                           b)

                           Šis nolīgums ir atvērts apstiprināšanai visiem PTO locekļiem. Apstiprināšana, kas notiek pēc šā nolīguma stāšanās spēkā, stājas spēkā dienā, kad depozitārs ir saņēmis šādu apstiprinājumu. Depozitārs visām Pusēm paziņo par apstiprinājuma saņemšanu.

                           c)

                           Ja Puses vienojas izdarīt labojumus šajā nolīgumā, tad šādiem labojumiem mutatis mutandis piemēro a) un b) apakšpunktu.

               8)

               Ja visas Puses saskaņā ar 3. punkta a) līdz c) apakšpunktu visus nodokļus un maksājumus attiecībā uz MCP piemēro ar nulles likmi, tad šo nolīgumu izbeidz.

               9)

               Šā nolīguma oriģinālu angļu valodā, kā arī apstiprinājuma instrumentus deponē Eiropas Savienības Padomes ģenerālsekretāram.


title: 2014/146/ES: Padomes Lēmums ( 2014. gada 28. janvāris ) par to, lai noslēgtu Partnerattiecību nolīgumu zivsaimniecības nozarē starp Eiropas Savienību un Maurīcijas Republiku

text:
               18.3.2014

               LV

               Eiropas Savienības Oficiālais Vēstnesis

               L 79/2

      PADOMES LĒMUMS

   (2014. gada 28. janvāris)
   par to, lai noslēgtu Partnerattiecību nolīgumu zivsaimniecības nozarē starp Eiropas Savienību un Maurīcijas Republiku
   (2014/146/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Savienība ir risinājusi sarunas ar Maurīcijas Republiku par Partnerattiecību nolīgumu zivsaimniecības nozarē, ar kuru ES kuģiem nodrošina zvejas iespējas ūdeņos, kas ir Maurīcijas Republikas suverenitātē vai jurisdikcijā.

               (2)

               Partnerattiecību nolīgums zivsaimniecības nozarē starp Eiropas Savienību un Maurīcijas Republiku (“Partnerattiecību nolīgums zivsaimniecības nozarē”) tika parakstīts saskaņā ar Padomes Lēmumu 2012/670/ES (2012. gada 9. oktobris) par to, lai Eiropas Savienības vārdā parakstītu Partnerattiecību nolīgumu zivsaimniecības nozarē starp Eiropas Savienību un Maurīcijas Republiku (1).

               (3)

               Partnerattiecību nolīgums zivsaimniecības nozarē būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Partnerattiecību nolīgums zivsaimniecības nozarē starp Eiropas Savienību un Maurīcijas Republiku.
   Partnerattiecību nolīguma zivsaimniecības nozarē teksts ir pievienots šim lēmumam.
   2. pants
   Padomes priekšsēdētājs Savienības vārdā sniedz Partnerattiecību nolīguma zivsaimniecības nozarē (2) 17. pantā paredzētos paziņojumus.
   3. pants
   Šis lēmums stājas spēkā tā pieņemšanas dienā.

      Briselē, 2014. gada 28. janvārī

            Padomes vārdā –

            priekšsēdētājs

         G. STOURNARAS

      (1)  OV L 300, 30.1.2012., 34. lpp.

      (2)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: 2010/287/: Padomes Lēmums ( 2010. gada 19. janvāris ) par pārmērīga budžeta deficīta situāciju Nīderlandē

text:
               21.5.2010

               LV

               Eiropas Savienības Oficiālais Vēstnesis

               L 125/42

         PADOMES LĒMUMS
   (2010. gada 19. janvāris)
   par pārmērīga budžeta deficīta situāciju Nīderlandē
   (2010/287/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 126. panta 6. punktu saistībā ar 126. panta 13. punktu un 136. pantu,
   ņemot vērā Komisijas priekšlikumu,
   ņemot vērā Nīderlandes apsvērumus,
   tā kā:

               (1)

               Saskaņā ar Līguma par Eiropas Savienības darbību 126. panta 1. punktu dalībvalstis izvairās no pārmērīga valsts budžeta deficīta.

               (2)

               Stabilitātes un izaugsmes pakta mērķis ir sakārtotas valsts finanses kā līdzeklis, lai nostiprinātu nosacījumus stabilām cenām un stiprai, stabilai izaugsmei, kas veicina nodarbinātības kāpumu.

               (3)

               Pārmērīga budžeta deficīta novēršanas procedūra saskaņā ar Līguma par Eiropas Savienības darbību 126. pantu, kā sīkāk izskaidrots Padomes Regulā (EK) Nr. 1467/97 (1997. gada 7. jūlijs) par to, kā paātrināt un precizēt pārmērīga budžeta deficīta novēršanas procedūras īstenošanu (1) (kas ir Stabilitātes un izaugsmes pakta sastāvdaļa), paredz pieņemt lēmumu par pārmērīga budžeta deficīta pastāvēšanu. Regula (EK) Nr. 1467/97 arī paredz noteikumus Eiropas Kopienas dibināšanas līguma 104. panta, kas kļuvis par Līguma par Eiropas Savienības darbību 126. pantu, īstenošanai. Līgumam par Eiropas Savienības darbību pievienotajā Protokolā par pārmērīga budžeta deficīta novēršanas procedūru ir izklāstīti citi noteikumi par pārmērīga budžeta deficīta novēršanas procedūras īstenošanu. Padomes Regulā (EK) Nr. 479/2009 (2) paredzēti sīki izstrādāti noteikumi un definīcijas par to, kā piemērot minētā protokola noteikumus.

               (4)

               Ar Stabilitātes un izaugsmes pakta 2005. gada reformu tika meklētas iespējas uzlabot efektivitāti un ekonomisko pamatojumu, kā arī ilgstoši saglabāt valsts finanšu ilgtspējību. Tā mērķis bija jo īpaši nodrošināt, lai ekonomiskais un budžeta stāvoklis būtu pilnībā ņemts vērā visos pārmērīga budžeta deficīta novēršanas procedūras posmos. Tādējādi Stabilitātes un izaugsmes pakts kalpo par atbalstu valdības politikai, lai ātrāk atkal sasniegtu stabilu budžeta stāvokli, ņemot vērā situāciju ekonomikā.

               (5)

               Eiropas Kopienas dibināšanas līguma 104. panta 5. punktā, kas kļuvis par Līguma par Eiropas Savienības darbību 126. panta 5. punktu, bija noteikts, ka Komisijai jāadresē Padomei atzinums, ja tā uzskatīja, ka dalībvalstī pastāv vai var rasties pārmērīgs budžeta deficīts. Komisija, ņēmusi vērā savu ziņojumu saskaņā ar Eiropas Kopienas dibināšanas līguma 104. panta 3. punktu, kas kļuvis par Līguma par Eiropas Savienības darbību 126. panta 3. punktu, un ņemot vērā Ekonomikas un finanšu komitejas atzinumu saskaņā ar Eiropas Kopienas dibināšanas līguma 104. panta 4. punktu, kas kļuvis par Līguma par Eiropas Savienības darbību 126. panta 4. punktu, secināja, ka Nīderlandē bija pārmērīgs budžeta deficīts. Tāpēc Komisija ir adresējusi Padomei šādu atzinumu par Nīderlandi 2009. gada 11. novembrī (3).

               (6)

               Līguma par Eiropas Savienības darbību 126. panta 6. punktā noteikts, ka Padomei būtu jāizskata jebkādi apsvērumi, ko, iespējams, vēlētos iesniegt attiecīgā dalībvalsts, un tad, pamatojoties uz vispārēju novērtējumu, jāpieņem lēmums par to, vai pastāv pārmērīgs budžeta deficīts. Nīderlandes gadījumā šā vispārējā novērtējuma rezultātā ir radušies šajā lēmumā izklāstītie secinājumi.

               (7)

               Saskaņā ar datiem, kurus Nīderlandes iestādes paziņoja 2009. gada oktobrī, ir plānots, ka valsts kopbudžeta deficīts 2009. gadā Nīderlandē sasniegs 4,8 % no IKP, tādējādi pārsniedzot atsauces vērtību – 3 % no IKP – un atrodoties tālu no tās. Plānoto atsauces vērtības pārsniegumu var uzskatīt par pārsniegumu izņēmuma kārtā Līgumā un Stabilitātes un izaugsmes paktā paredzētajā nozīmē. Tas galvenokārt ir nopietnas ekonomikas lejupslīdes rezultāts Līguma un Stabilitātes un izaugsmes pakta izpratnē. Komisijas dienestu 2009. gada rudens prognozēs tiek lēsts, ka IKP 2009. gadā samazināsies par 4,5 % un 2010. gadā palielināsies tikai par ¼ %. Turklāt, tāpat pamatojoties uz Komisijas dienestu 2009. gada rudens prognozēm, plānoto atsauces vērtības pārsniegumu nevar uzskatīt par īslaicīgu, jo, pamatojoties uz standartpieņēmumu, ka politika netiks mainīta, prognozēts, ka valsts kopbudžeta deficīts palielināsies no 4,7 % no IKP 2009. gadā līdz 6,1 % no IKP 2010. gadā, pirms tas nedaudz samazināsies līdz 5,6 % no IKP 2011. gadā. Līgumā minētais deficīta kritērijs nav izpildīts.

               (8)

               Saskaņā ar datiem, kurus Nīderlandes iestādes paziņoja 2009. gada oktobrī, valsts kopējais parāds 2009. gadā ir zem atsauces vērtības 60 % no IKP un veido 59,7 % (4) no IKP. Komisijas dienestu 2009. gada rudens prognozēs lēsts, ka valsts kopējais parāds 2009. gadā būs 59,8 % no IKP un ka tas palielināsies līdz aptuveni 66 % no IKP 2010. gadā un 70 % no IKP – 2011. gadā, tādējādi pārsniedzot Līgumā minēto atsauces vērtību 60 %. Šis pieaugums lielākoties izriet no tā, ka gaidāma primārās bilances ievērojama pasliktināšanās.

               (9)

               Gatavojot Padomes lēmumu par pārmērīga budžeta deficīta pastāvēšanu atbilstīgi Līguma par Eiropas Savienības darbību 126. panta 6. punktam, “būtiskos faktorus” saskaņā ar Regulas (EK) Nr. 1467/97 2. panta 4. punktu drīkst ņemt vērā tikai tad, ja vienlaikus ir pilnībā izpildīti divi nosacījumi, proti, ka budžeta deficīts joprojām saglabājas tuvu atsauces vērtībai un ka atsauces vērtība tiek pārsniegta tikai uz laiku. Nīderlandes gadījumā šie abi nosacījumi nav izpildīti. Tāpēc šā lēmuma pieņemšanas gaitā nav ņemti vērā būtiskie faktori,

         IR PIEŅĒMUSI ŠO LĒMUMU.
   1. pants
   No vispārējā novērtējuma izriet, ka Nīderlandē ir pārmērīgs budžeta deficīts.
   2. pants
   Šis lēmums ir adresēts Nīderlandei.

      Briselē, 2010. gada 19. janvārī

            Padomes vārdā –

            priekšsēdētāja

         E. SALGADO

      (1)  OV L 209, 2.8.1997., 6. lpp.

      (2)  OV L 145, 10.6.2009., 1. lpp.

      (3)  Visi ar pārmērīga budžeta deficīta novēršanas procedūru saistītie dokumenti, kas attiecas uz Nīderlandi, atrodami šādā tīmekļa vietnē: http://ec.europa.eu/economy_finance/netstartsearch/pdfsearch/pdf.cfm?mode = _m2

      (4)  Šajā rādītājā nav iekļauts valdības nelikvīdu aktīvu atbalsta mehānisms ING vajadzībām, kas veido aptuveni 3½ % no IKP (EUR 21 miljards).